17 leerlinge by een skool swangerArgieffoto Bayanda Zenzile, woordvoerder vir departement van onderwys in Noordwes het aan SowetanLIVE bevestig dat 17 leerlinge van Hoërskool Barolong in Mahikeng, tussen 14 en 18 jaar oud, swanger is. Verskeie ouers wag buite die skool, gereed om hul dogters te help indien hul wil kraam. Zenzile sê die ouers en voogde van die leerlinge het ingestem om beskikbaar te wees. Verskeie ouers het egter hul bekommernis uitgespreek dat hulle nie werk toe kan gaan nie en dat hulle nie die vaardighede of hulpbronne het indien hul dogters geboorte moet skenk nie. ŉ Personeellid het aan die koerant gesê dat een student reeds by die skool gekraam het. Sy sê swangerskappe maak dit moeilik vir onderwysers, aangesien swanger studente moontlik aan die slaap kan raak wanneer hulle eksamen skryf.